Verdensbanken åpner databasene sine for fri bruk, akkurat slik USA og mange andre land har gjort med offentlige data den siste tiden.

Verdensbanken skal by på mer enn 2.000 ulike datasett, som inkluderer økonomiske nøkkeltall og statistikk om infrastruktur, teknologi, miljø, helse, forskning, samfunnsutvikling, utdanning og mye mer.

Frislippet inkluderer full tilgang til data fra 209 land, som i enkelte tilfeller strekker seg hele 50 år tilbake i tid.

Mange av rådataene er allerede tilgjengelig både for nedlasting og gjennom et programmeringsgrensesnitt (API).

I løpet av sommeren skal API-ene ytterligere forsterkes med funksjonalitet og flere formater. Verdensbanken opplyser at de også vil tilgjengeliggjøre widgets slik at dataene enkelt kan integereres i nettsider.

Alt sammen blir tilgjengelig gjennom det nye nettstedet data.worldbank.org.

Utviklere må registere seg for å få tilgang til API-et.

Les også: